Nemeckí Zelení na zjazde formálne schválili mandát svojmu vedeniu, aby začalo rokovania o vládnej koalícii so sociálnymi demokratmi (SPD) a liberálnymi slobodnými demokratmi (FDP). Vedenie SPD dalo zelenú koaličným rozhovorom už v piatok, FDP sa vyjadrí v pondelok.
Kandidát na kancelára konzervatívnej únie CDU/CSU Armin Laschet, ktorý chcel s liberálmi a Zelenými takisto rokovať o vláde, dal v sobotu najavo, že únia skončí po 16 rokoch pri moci v opozícii. (dpa, čtk)